**О Д Г О В О Р**

на пратеничко прашање од пратеникот Даут Реџепи поставено на 73-та седница на Собранието на Република Македонија

одржана на 24 септември 2009 година

 Рокот за изградба на 35 - те спортски сали во република Македонија е 22.06.2010 година.Градежните работи на спортската сала во село Жеровјане, општина Боговиње веќе се завршени и согласно договорните обврски општината презема активности за поставување на инфраструктурни приклучоци. Спортската сала во село Слупчане, општина Липково е во фаза на градба и нејзино завршување се очекува до крајот на 2009 година, додека градежните работи на спортската сала во општина Сарај, се реализираат со утврдената динамика, односно поставена е челичната конструкција и во моментов е во фаза на ѕидање. Што се однесува пак до спортската сала во село Порој, општина Тетово, согласно утврдената динамика за градба од страна на Агенцијата за млади и спорт градбата на спортската сала е предвидено да започне почеток на 2010 година.

 Уште еднаш нагласуваме дека реализацијата на овој проект за изградба на 35 спортски сали не се води по етнички критериуми туку согласно потребите на населението во општините, а за реализација на проектите неопходна е соработка од општините во делот на изработка на проектот, издавање решение за локациски услови добивање одобрение за градба кои согласно Законот за градење спаѓаат во надлежност на општините. На крајот сакам да истакнам дека Владата на Република Македонија посебно се залага за развојот на спортот во Република Македонија и овозможување на услови за правилен развој и здрав начин на живот на младите генерации и токму во таа насока е и реализацијата на овој проект.